Mestské zastupiteľstvo v Košiciach

Uznesenie
z XXV. rokovania Mestského zastupiteľstva v Košiciach,
zo dňa 16. júna 2014		                             číslo: 1044

Predaj spoluvlastníckeho podielu budovy predsadenej občianskej vybavenosti 
a nebytového priestoru v dome na ul. Budapeštianska č. 18, 20 
pre nájomcu Andreu Šiškovú

Mestské zastupiteľstvo v Košiciach 
podľa § 9 ods. 2 písm. c) a § 9a ods. 8 písm. e) zákona č. 138/1991 Zb. o majetku obcí v znení neskorších predpisov (k bodu 1), v súlade so zákonom NR SR č. 182/93 Z. z. o vlastníctve bytov a nebytových priestorov v znení neskorších zmien (k bodu 2) a podľa § 6 ods. 2 písm. b) a § 29 ods. 1 písm. b) Štatútu mesta Košice

schvaľuje

1.	Prevod spoluvlastníckeho podielu nehnuteľnosti – budovy (predsadenej občianskej vybavenosti) vo vlastníctve mesta Košice na ul. Budapeštianska č. 18, 20, súp. č. 3744 postavenej na parcele č. 3626/5 a 3626/16 v k. ú. Nové Ťahanovce vo veľkosti 120/272 s výmerou 108,70 m2 pre nájomcu Andreu Šiškovú, IČO: 43 719 112 za kúpnu cenu 53 650,- €.
Prevod predmetnej nehnuteľnosti je dôvodom hodným osobitného zreteľa z titulu funkčnej a stavebnej naviazanosti na zázemie prevádzky, nachádzajúcej sa v nebytovom priestore 
č. 12 – NP 2 v bytovom dome na ul. Budapeštianska č. 18, 20 pričom ich osobitné fungovanie nebolo možné. 

2.	Prevod vlastníctva nebytového priestoru č. 12 – NP 2 vo výmere 32,40 m2, nachádzajúceho sa na prízemí obytného domu na ul. Budapeštianska č, 18, 20, súp. č. 2435, postaveného na  parcele registra KN-C č. 3627/1, 3627/2 v k. ú. Nové Ťahanovce, vrátane spoluvlastníckeho podielu na spoločných častiach, zariadeniach domu vo veľkosti 124/10000 prislúchajúceho k priestoru č. 12 – NP 2 pre nájomcu nebytového priestoru Andreu Šiškovú, IČO: 43 719 112 za kúpnu cenu 8 650,- €. 

	MUDr. Richard Raši, PhD., MPH	
	primátor mesta Košice
	Podpísal dňa: 20.06.2014

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová